_:n79ccb32dbbe241fc98dba0748d228017xb0
<http://schema.org/articleBody>
"GünAz TV: İranda noyabrın 15-dən etibarən benzinin bahalaşdırılmasına qarşı 5 gün müddətində keçirilən etiraz aksiyaları zamanı rejimin başlatdığı repressiya davam edir.\n \nBu dəfə Fars əyalətinin Kazirun və Məməsəni şəhərlərində daha 10 nəfər həbs edilib.\n \nƏyalətin polis rəisi Rəhambəxş Həbəbi bildirib ki, ayrı-ayrı əməliyyatlar nəticəsində etirazlarda iştirak etmiş həmin şəxslərdən 8-i Kazirunda, 2-si isə Məməsənidə saxlanılıb.\n \nBundan öncə Fars əyalətinin polis rəsmiləri etirazlar səbəbindən əyalət ərazisində ümumilikdə 300-dən çox insanın həbs edildiyini bəyan etmişdilər.\n \nXatırladaq ki, sözügedən etiraz aksiyaları zamanı İran təhlükəsizlik qüvvələrinin öz xalqına qarşı həqiqi güllələrdən istifadə etməklə açdığı atəş nəticəsində yüzlərlə insan ölmüşdü. Bu günə qədər isə 8 mindən çox insan etirazlarla əlaqəli saxlanılıb. Ölkə rəsmilərinin bir çoxu onlardan çoxunun günahsız yerə saxlandıqlarını etiraf etsələr də, həmin insanların azadlığa çıxmaları üçün heç bir tədbir görülməyib. Eləcə də, Həsən Ruhani bir neçə gün öncə etirazçıların çoxunun “elə-belə” saxlandığını demişdi.\n \nƏ.A"
<https://www.gunaz.tv/az/post/31693>